પાલનપુર તા. ૧૩ઃ પાલનપુર હાઈ-વે પર આબુ રોડ બાજુથી આવી રહેલ ટેન્કર ચાલકે માતેલા સાંઢની જેમ ટેન્કર હંકારીને સર્કલ પર આવેલ એક હોટલ પર ઊભેલા વાહનોને ટક્કર મારી ખુડદો બોલાવી દીધો હતો અને કુલ ૧૦ લોકોને અડફેટમાં લેતા છ વ્યક્તિના ઘટના સ્થળે જ મોત નિપજ્યા છે જ્યારે ચારને ઈજા થતા બે વ્યક્તિ ખાનગી હોસ્પિટલમાં જ્યારે બે વ્યક્તિને પાલનપુર સિવિલ હોસ્પિટલમાં સારવાર માટે ખસેડવામાં આવ્યા છે.